Seitsmelapselises peres isata kasvanud Avo Kruusla on tõusnud Põlvamaa juhtivaks maaettevõtjaks, kes pälvis tänavu Maaelu Edendamise Sihtasutuselt parima piimakarjakasvataja tiitli. "Maa ja loomad on rahvuslik vara, peame tegema kõik selleks, et piimakarjad  ei häviks," räägib Kaska-Luiga talu peremees Avo Kruusla. Talle ei mahu hinge, et masu tõttu on piimalehmade arv Eestimaal järsult vähenenud.